Rooi Luiperd word opgedra aan Ian Fleming, skepper van James Bond, wat vir die leser 'n goeie aanduiding behoort te gee van hierdie boek se inslag.
Die Luiperd, 'n geheime agent vir 'n organisasie genaamd Die Fabriek, word deur 'n vreemde gas oorval toe hy by 'n bouperseel ondersoek instel. Twee junior agente, Mark Steyn en Lamla Ngwema, ding hierna mee om sy plek in die organisasie te neem - intussen kry hulle rooi klaring, toestemming om in die loop van hulle pligte mense te mag doodmaak.
Heerlike leestof vir almal wat hou van die spanning en intrige wat gepaardgaan met die wêreld van spioenasie en geheime agente.
François Bloemhof het beswaarlik enige bekendstelling nodig - sowel volwassenes and jonger lesers is welbekend met die rits uitstekende romans wat al uit sy pen verskyn het. Hy woon in Durbanville en is ' vryskuttaalpraktisyn.
Koop / Buy Rooi luiperd …